Skoolhoof kry trekpas ná puttoilet-sage | Maroela Media
Skoolhoof kry trekpas ná puttoilet-sage
Lubeko Lennox Mgandela (Foto verskaf deur die Nasionale Vervolgingsgesag)
Die 49-jarige skoolhoof van Ugie, Oos-Kaap, wat glo 'n leerder gedwing het om by 'n puttoilet in te klim, is ontslaan. Dit volg ná dié hoof tydens 'n dissiplinêre proses skuldig bevind is.
Vuyiseka Mboxela, woordvoerder van die onderwysdepartement in die Oos-Kaap, sê Lubeko Mgandela, skoolhoof van Luthutu Junior Secondary School, is Dinsdag skuldig bevind aan kindermishandeling. Hy is daarna afgedank.
Mgandela is op 15 Maart in hegtenis geneem nadat hy glo 'n 11-jarige seun noodgedwonge in 'n puttoilet laat afsak het om sy selfoon uit te vis.
Hy het twee dae later in die Tsolo-landdroshof op aanklagte van kindermishandeling verskyn en is op borgtog van R2 500 vrygelaat. Hy sal na verwagting weer op 21 Julie in die hof verskyn.
Maroela Media het vroeër berig Mgandela het eers die seun gedwing om sy klere uit te trek. Hy het daarna 'n tou aan die seun se bolyf vasgemaak en met behulp van ander leerders die seun in die toilet laat afsak.
Foto's: Bus ploeg in huis in
Week oue baba ontvoer
Ek wonder as n mens die selvde met Hom sal doen hoe sal Hy dan voel .sluit hom op en laat hom gras pland vir die res van sy lewe Hy moet nooi weer die voreg he om met kinders te werk nie
Sy verdiende loon. Sies man!
Sommige van die mense is baar!!! Van politici wat puttoilette toelaat tot onderwysers wat sulke twak aanvang!!!!